Държавен вестник, бр. 92, 2015 г., стр. 35

БРОЙ  92	
Д Ъ Р Ж А В Е Н  В Е С Т Н И К 	
СТР.  35  
Член 22. Използване на запазени знаци 
или търговски марки
Използване на запазени знаци и търговски 
марки. Главният получател няма да използ-
ва и ще изисква от Подполучателите да не 
използват запазения знак или търговските 
марки на Глобалния фонд, освен ако Главният 
получател и неговите Подполучатели не са 
подписали  валидно лицензно Споразумение 
с Глобалния фонд за такова използване.
Член 23. Новация; прехвърляне на отговор-
ностите на Главния получател
По всяко време, когато или Главният полу-
чател, или Глобалният фонд реши, че Главният 
получател не е в състояние да изпълни ролята 
на Главен получател и да изпълни своите 
отговорности по Споразумението, или ако по 
някаква причина Глобалният фонд и Главният 
получател желаят да прехвърлят всички или 
част от отговорностите на Главния получател 
на друга инстанция, която е в състояние и 
желае да приеме тези отговорности, тогава 
другата инстанция („Нов Главен получател“) 
може да замести Главния получател в насто-
ящото Споразумение. Заместването трябва да 
се извърши при такива условия, договорени 
между Глобалния фонд и Новия Главен по-
лучател след консултация с НКК. Главният 
получател си сътрудничи изцяло с Глобалния 
фонд и НКК, за да улесни това прехвърляне.
Член 24. Допълнителни главни получатели 
Освен на Главния получател Глобалният 
фонд може периодично да предоставя без-
възмездни помощи и на други институции 
за изпълнение на програми в Държавата-
домакин. Главният получател сътрудничи 
при необходимост на такива институции при 
реализиране на ползите от всички програми, 
финансирани от Глобалния фонд. 
Член 25. Известия
Ако това Споразумение изрично не пред-
вижда друго или Глобалният фонд и Главният 
получател не се споразумеят в писмена форма 
за друго, всяко известие, искане, отчет или друг 
вид документи и съобщения, представени от 
Главния получател или от Глобалния фонд, се 
изпращат до: (i) Упълномощения представител 
на другата страна, упоменат в графи 12 или 
13 от заглавната част на това Споразумение, 
когато е необходимо; или (ii) Името/адреса за 
уведомления, отбелязан в графа 10 или 11 от 
заглавната част на това Споразумение, когато 
е необходимо; всеки може да бъде променян 
периодично чрез писмено уведомление на 
другата страна. Всички такива документи 
се изпращат с копие до НКК. В случай на 
контактуване с Глобалния фонд чрез Местния 
представител на фонда Главният получател 
предоставя тези документи и съобщения на 
лицето, което е определено в графа 9 на за-
главната част на това Споразумение. Всички 
документи и съобщения по това Споразумение 
са на английски език.
Член 26. Прекратяване; суспендиране; из-
тичане на срока на Програмата
(а)	Първенство на решенията на Глобалния 
фонд. Глобалният фонд може да прекрати 
или суспендира настоящото Споразуме-
ние изцяло или частично по каквато и 
да било причина, определена по негово 
усмотрение, след изпращане на писмено 
уведомление до Главния получател. Всяка 
част от настоящото Споразумение, която 
не е прекратена или суспендирана, ще 
остане в пълна сила и действие. 
(б)	Процедури при прекратяване или из-
тичане на срока на Програмата. При 
пълно или частично прекратяване на 
това Споразумение по каквато и да 
било причина или изтичане на срока на 
Програмата Главният получател наред с 
други процедури, които могат да бъдат 
поискани от Глобалния фонд:
i.	
незабавно връща на Глобалния фонд 
всички средства от Безвъзмездната 
помощ, които не са били разходвани 
от Главния получател и Подполуча-
тели към датата на уведомлението за 
прекратяване на Споразумението или 
крайната дата на Програмата (което 
е подходящо), ако това е поискано от 
Глобалния фонд; 
ii.	 предоставя на Глобалния фонд краен 
одитиран финансов отчет на Програ-
мата;
iii.	 предоставя на Глобалния фонд ин-
вентарен списък на всички активи и 
вземания, закупени със средства от 
Безвъзмездната помощ;  и   
iv.	 ако това е поискано от Глобалния 
фонд, да предостави план (изготвен в 
консултация с НКК) за използване на 
всички активи и вземания, упоменати 
в подалинея iii. по-горе („План за при-
ключване“). Планът за приключване 
подлежи на окончателното одобрение 
на Глобалния фонд.
(в)	Прехвърляне. След изтичане на срока 
на Програмата или по-ранно прекратя-
ване на това Споразумение Глобалният 
фонд може съгласно Член 18 (д) на това 
Споразумение да нареди правата върху 
активите на Програмата да бъдат прех-
върлени на Глобалния фонд или друга 
страна, посочена от Глобалния фонд.